# Protokoll styremøte VSSL 23.09.24 kl.1930

Til stede: Espen Normann, Oddbjørn Ness, Knut Inge Kjesbu, Torstein Vikan, Sigbjørn Andersen, Nils Håvard Dahl, Gunn Mary Andersen.

1. Behandle styrevedtak angående låne-finansiering av nye skiver. Banken ønsker styrevedtak på finansiering av prosjektet.

Vedtak: Vi har behov for 80 000 kr som må lånes i banken.

Etter nærmere rekning av utgiftene og de likvide midler finner styret ut at det ikke er nødvendig å låne fra banken. Flere i styret sier seg villig til å låne ut penger til klubben slik at vi kan betale de nye skivene og vi kan slippe å låne penger.

1. Info om parkering/bom i Tromsdal. Samarbeid med Verdal Jeger og fisk. Felles parkeringsplass og bom. Det er tidlig i prosessen enda og det er ikke vedtatt noen fordelingsnøkkel med hensyn til finansiering. Knut Inge tar videre samarbeid.

Vedtak: Vi går for å samarbeide om parkeringsplass og bom inn til anlegget i Tromsdal

1. Vurdering etter felt-stevne/MNM/KM, videre fremdrift. En meget travel dag for funksjonærene. Selve stevnet gikk bra. Mange deltakere. Vi hadde trengt flere folk til å hjelpe til. Det er ønskelig med bedre nettilgang. Nils Håvard har en løsning som vi kan låne. Selv om det var travelt, ønsker vi omtrent samme opplegget til neste år. Løypa er diskutert og nye momenter er lagt fram.
2. Terminliste og standplasslederliste for 2025. Terminliste blir lignende som 2024. Ønsker å arrange 1-2 VM-stevner til. Arrangere enkelt NAIS stevne etter trening på tirsdager i håp om å få med nye som i første omgang kan se hvordan det foregår og videre kanskje kan bli med på stevner. Standplasslederliste lignende som i 2024. Noen nye dukker opp for hvert år og det er ikke vanskelig å finne navn til lista.
3. Eventuelt. Årlig blyprøver tas i Tromsdalen i høst. Det står igjen montering av 7 kulefangerkasser oppi Tromsdalen. Dette vil bli utført så det er greit til våren.

Referent Gunn Mary Andersen